CELEX: 32014R1013
Language: mt
Date: 2014-09-26 00:00:00
Title: Regolament ta' Implimentazzjoni tal-Kunsill (UE) Nru 1013/2014 tas- 26 ta' Settembru 2014 li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja

27.9.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 283/9
            
         REGOLAMENT TA' IMPLIMENTAZZJONI TAL-KUNSILL (UE) Nru 1013/2014
   tas-26 ta' Settembru 2014
   li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (UE) Nru 36/2012 tat-18 ta' Jannar 2012 dwar miżuri restrittivi fid-dawl tas-sitwazzjoni fis-Sirja u li jħassar ir-Regolament (UE) Nru 442/2011 (1), u b'mod partikolari l-Artikolu 32(1) tiegħu,
   Billi:
   
               (1)
            
            
               Fit-18 ta' Jannar 2012, il-Kunsill adotta r-Regolament (UE) Nru 36/2012.
            
         
               (2)
            
            
               Permezz tas-sentenza tagħha tas-16 ta' Lulju 2014 fil-Kawża T-572/11, il-Qorti tal-Ġustizzja tal-Unjoni Ewropea annullat id-deċiżjoni tal-Kunsill biex tinkludi lil Samir Hassan fil-lista ta' persuni u entitajiet soġġetti għal miżuri restrittivi li jinsabu fl-Anness II tar-Regolament (UE) Nru 36/2012.
            
         
               (3)
            
            
               Samir Hassan għandu jiġi inkluż mill-ġdid fil-lista ta' persuni u entitajiet soġġetti għal miżuri restrittivi li jinsabu fl-Anness II tar-Regolament (UE) Nru 36/2012, abbażi ta' dikjarazzjoni ġdida tar-raġunijiet.
            
         
               (4)
            
            
               Barra minn hekk, l-informazzjoni marbuta ma' żewġ entitajiet elenkati fl-Anness II tar-Regolament (UE) Nru 36/2012 għandha tiġi aġġornata.
            
         
               (5)
            
            
               Ir-Regolament (UE) Nru 36/2012 għandu għalhekk jiġi emendat skont dan,
            
         ADOTTA DAN IR-REGOLAMENT:
   Artikolu 1
   L-Anness II tar-Regolament (UE) Nru 36/2012 huwa emendat kif jinsab fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fid-data tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-26 ta' Settembru 2014.
      
         
            Għall-Kunsill
         
         
            Il-President
         
         S. GOZI
      
   
   
      (1)  ĠU L 16, 19.1.2012, p. 1.
   
      ANNESS
      
                  1.
               
               
                  Il-persuni u l-entitajiet li ġejjin għandhom jiddaħħlu fil-lista ta' persuni fiżiċi u ġuridiċi li tinsab fit-Taqsima A fl-Anness II tar-Regolament (UE) Nru 36/2012:
                  
                               
                           
                           
                              Isem
                           
                           
                              Informazzjoni ta' identifikazzjoni
                           
                           
                              Raġunijiet
                           
                           
                              Data tal-elenkar
                           
                        
                              “48.
                           
                           Samir (
                                 ) Hassan (
                                 )
                           
                               
                           
                           
                              Samir Hassan huwa negozjant prominenti, qrib figuri ewlenin tar-reġim Sirjan, bħal Rami Makhlouf u Issam Anbouba; minn Marzu 2014, huwa l-Viċi President għar-Russja tal-Kunsilli ta' Negozji Bilaterali wara l-ħatra tiegħu mill-Ministru tal-Ekonomija, Khodr Orfali. Barra minn hekk, huwa jappoġġa l-isforz ta' gwerra tar-reġim permezz ta' donazzjonijiet ta' flus. Għalhekk, Samir Hassan huwa assoċjat ma' persuni li jibbenifikaw minn jew li jappoġġa lir-reġim u jipprovdi appoġġ lil u jibbenefika mir-reġim Sirjan.
                           
                           
                              27.9.2014”
                           
                        
            
                  2.
               
               
                  L-entrati li jikkonċernaw l-entitajiet elenkati hawn taħt, kif stipulat fit-Taqsima B tal-Anness II tar-Regolament (UE) Nru 36/2012 huma sostitwiti bl-entrati li ġejjin:
                  
                               
                           
                           
                              Isem
                           
                           
                              Informazzjoni ta' identifikazzjoni
                           
                           
                              Raġunijiet
                           
                           
                              Data tal-elenkar
                           
                        
                              “54.
                           
                           
                              Overseas Petroleum Trading
                              magħrufa wkoll bħala ‘Overseas Petroleum Trading SAL (Off-Shore)’
                              magħrufa wkoll bħala ‘Overseas Petroleum Company’
                           
                           
                              Dunant Street, Snoubra Sector, Beirut, Lebanon.
                           
                           
                              Tipprovdi appoġġ lir-reġim Sirjan u tibbenefika mir-reġim billi torganizza bil-moħbi vjeġġi taż-żejt lir-reġim Sirjan.
                           
                           
                              23.7.2014
                           
                        
                              55.
                           
                           
                              Tri Ocean Trading magħrufa wkoll bħala Tri-Ocean Energy
                           
                           
                              35b Saray El Maadi Tower, Corniche El Nile, Cairo, Egypt, Postal Code 11431 P.O. Box: 1313 Maadi
                           
                           
                              Tipprovdi appoġġ lir-reġim Sirjan u tibbenefika mir-reġim billi torganizza bil-moħbi vjeġġi taż-żejt lir-reġim Sirjan.
                           
                           
                              23.7.2014”